নবীগঞ্জ প্রতিনিধি ॥ নবীগঞ্জ উপজেলা ছাত্রদলের আহ্বায়ক হারুনুর রশীদ হারুনকে গতকাল মঙ্গলবার বিকালে গ্রেফতার করেছে পুলিশ। তার বিরুদ্ধে দ্রুত বিচার আইনে দায়েরী মামলার গ্রেফতারী পরোয়ানা ছাড়াও সরকারী কাজে বাধা এবং পিআইও অফিসের স্টাফকে মারধরের অভিযোগে অপর একটি মামলা রয়েছে। সংশ্লিষ্ট সুত্রে জানা গেছে, নবীগঞ্জ সদর ইউনিয়নের দত্তগ্রামের বাসিন্দা উপজেলা ছাত্রদলের আহ্বায়ক হারুনুর রশীদ হারুন গত ২৫ এপ্রিল কমলাপুর-দত্তগ্রাম মধ্যবর্তী স্থানে প্রকল্প বাস্তবায়ন অধিদপ্তর কর্তৃক প্রায় ২৬ লাখ টাকা ব্যয়ে একটি সরকারী ব্রীজ নির্মাণ কাজে প্রতিবন্ধকতা সৃষ্টি করেন। এক পর্যায়ে নির্মাণ কাজ তদারকির সময় পিআইও অফিসের স্টাফ মিন্টু দাশকে মারধর করেন। এ ঘটনায় মিন্টু দাশ বাদী হয়ে নবীগঞ্জ থানায় একটি মামলা দায়ের করেন। এ ছাড়াও বিগত ৫ই জানুয়ারী বিএনপির কেন্দ্রীয় কর্মসূচি পালনের ...